CELEX: 31993R0317
Language: lv
Date: 1993-02-09
Title: Padomes Regula (EK) Nr. 317/93 (1993. gada 9. februāris), ar ko groza Regulu (EEK) Nr. 1906/90 par mājputnu gaļas tirdzniecības standartiem

Svarīgs juridisks paziņojums

|

31993R0317

Oficiālais Vēstnesis L 037 , 13/02/1993 Lpp. 0008 - 0008 Speciālizdevums somu valodā: Nodaļa 3 Sējums 48 Lpp. 0086  Speciālizdevums zviedru valodā: Nodaļa 3 Sējums 48 Lpp. 0086 

		Padomes Regula (EK) Nr. 317/93(1993. gada 9. februāris),ar ko groza Regulu (EEK) Nr. 1906/90 par mājputnu gaļas tirdzniecības standartiemEIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], un jo īpaši tās 2. panta 2. punktu,ņemot vērā Komisijas priekšlikumu,tā kā Regulā (EEK) Nr. 1906/90 [2] ir noteikti mājputnu gaļas tirdzniecības standarti;tā kā mājputnu gaļas definīcijas Regulā (EEK) Nr. 1906/90 būtu jāgroza tā, lai tās neaptvertu nekādus mājputnu gaļas izstrādājumus;tā kā, lai pienācīgi ņemtu vērā mājputnu gaļas tirdzniecības nosacījumus mazumtirdzniecības līmenī, būtu jāpieļauj, ka dalībvalstis nosaka īpašas temperatūras prasības svaigas mājputnu gaļas izciršanai un glabāšanai pie mazumtirgotājiem,IR PIEŅĒMUSI ŠO REGULU.1. pantsRegulu (EEK) Nr. 1906/90 ar šo groza šādi:1. Regulas 2. panta 1. punktu aizstāj ar šādu:"1. "mājputnu gaļa": lietošanai uzturā piemērota mājputnu gaļa, bez jebkādas apstrādes, izņemot aukstumapstrādi;"2. Regulas 2. panta 5. punktu aizstāj ar šādu punktu:"5. "svaiga mājputnu gaļa".: mājputnu gaļa, kas dzesēšanas procesā nav sastingusi un kas ir jāglabā temperatūrā, kas nekad nav zemāka par – 2 °C un nav augstāka par 4 °C; tomēr dalībvalstis var noteikt atšķirīgas temperatūras prasības svaigas mājputnu gaļas izciršanai un glabāšanai mazumtirdzniecības veikalos vai telpās, kas atrodas netālu no tirdzniecības vietām, ja gaļu izcērt vai uzglabā vienīgi tam, lai gaļu tieši uz vietas pārdotu pircējam;".2. pantsŠī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.Tomēr 1. panta 1. punkta nosacījumi stājas spēkā 1994. gada 1. janvārī.Regula uzliek saistības kopumā un ir tieši piemērojama visās dalībvalstīs.Briselē, 1993. gada 9. februārīPadomes vārdā —priekšsēdētājsB. Westh[1] OV L 282, 1.11.1975., 77. lpp. Regulā jaunākie grozījumi izdarīti ar Regulu (EEK) Nr. 1235/89 (OV L 128, 11.5.1989., 29. lpp.).[2] OV L 173, 6.7.1990., 1. lpp.--------------------------------------------------